હોલમાં પ્રોજેકટ દ્વારા મિશન વિદ્યા અંતર્ગત થયેલી કામગીરીના આંકડા સ્ક્રિન ઉપર દર્શાવવામાં આવી રહ્યા હતા. ત્યારે નિયામકે માઇક હાથમાં લઇ લીધુ હતુ. અને આ તમામ આંકડા આભાસી હોવાનું જણાવી ખરેખર કેટલા નબળા છાત્રો ઉપર કામગીરી કરવામાં આવી તે અંગે તાલુકા પ્રમાણે ટીમને જાહેરમાં ઉભા કરી પ્રશ્નોત્તરી કરી હતી. જોકે, જિલ્લાનો એકપણ શિક્ષક તેમના પ્રશ્નનો સાચો જવાબ આપી શક્યો ન હતો. જે તેમણે જીલ્લાના શિક્ષણ માટે શરમજનક બાબત ગણાવી હતી. સમગ્ર કાર્યક્રમ દરમિયાન ઉપસ્થિત શિક્ષકોની સ્થિતિ કાપો તો લોહી ન નિકળે તેવી જોવા મળી હતી.